Restitutsioonile truuks jäädes oleme kindlal pinnal. Sellelt lahkudes ja midagi uut kokku klopsides saame põhiseaduse, mis pole eesti rahva, vaid lihtsalt selle autori nägu, nagu praegune E(NS)V põhiseadus on Jüri Adamsi ning raskesti nähtavate niiditõmbajate nägu. Meil pole vaja uusi arhitekte esile upitada, vaid hakata lõpuks ometi selgesti nägema, teenimaks Eesti Kodanike Komiteede poolt heas usus registreeritute huve. Meie traagikat saab kokku  võtta lausega: Eesti Kongress ei sünnitanud Kodanike Komiteede suurepärase idee väärilisi juhte, andis aga võimaluse valeprohvetitele.